《乾明院作》
宋代·葛胜仲

我欲乞襄阳，驱车岘山址。文吊杜征南，酒酹羊叔子。

披榛访二碑，事辞俱俊伟。高贤千载后，遗魄犹登此。

一官推不去，事故违愿始。不如造乾明，山名亦相似。

交流千斛乳，未减汉江水。遐眺真不恶，悲伤未烛理。

湮没与垂名，趋死皆一轨。我与同游人，痛饮共择旨。

生前一杯重，恨山无石髓。预忧名不传，却笑邹从事。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。